Enternasyonalîst Argala Ertlî ANFyî rê qala Şorişê Rojawanî û hîkayeya xo kerde.
Ertlo ke 33 serre yo û şaristanê Madridî yê Spanya ra yo vat: ''Şorişî ra 10 serrî verî fikrê mi de xoserîye û xoîdarekerdiş xurt bîyî. Rojawan nimûneyê demokrasîya radîkal o. Şorişê Rojawanî zaf nêzdîyê mi bi coka mi bar kerd û Rojawan cayê ci de tecrube kerd. Heyf ke şaristanê mi de Madrid de agahîyê serê Rojawanî zaf kêm ê. Têgêrayîşo  sîyasîyo ke nêzdîyê şorişî yo anarşîzm o. Sendîkaya Konfederasyonê Karkeran ê Mîyanneteweyî (CNT) de ez xebitîyayêne.''
Argala Ertlî ard ziwan ke Rojawan seba cinîyan û seba xeylêk komeleyanê femînîstan zî referans o û vat: ''Rojawan de menenîyet goreyê têdûştîya cinî û camêrdan ronîyeno. Kooperatîfan de cinî û camêrdî têdûşt ê. Îdeolojîya Serek Apoyî mi rê zaf girîng a û na îdeolojî seba têgêrayîşanê xozaperest û xosergîran zî girîng a. Ocalan seba mi yeno manaya teslîmnêbîyayîşê sîstemê kapîtalîzmî.''
